تاریخی‌نین ان جیدی سیاسی بحرانینی یاشایان ونزوئلادا بو گون حکومت و موخالیفت طرفدارلاری یئنی‌دن میتینگ‌لر کئچیره‌جک.
دولت باشقانی نیکولا مادورونون هاوادارلاری، تحریم قرارلاری و نیظامی موداخیله تهدیدلرینه قارشی چیخماق اوچون پایتخت کاراکاس‌ین تاریخی مرکزینده توپ‌لانا‌جاق.
حاکمیت‌دکی ونزوئلا بیرلشمیش سوسیالیست پارتی بولیوار میدانیندا کئچیریله‌جک میتینگ‌ده پرزیدنت مادورو دا دانیشا‌جاق.
اؤزونو موقتی پرزیدنت اعلان ائدن میللی مجلیس‌ین باشقانی خوان گوایدو طرفداری موخالیف‌لر ایسه آمریکانین کولومبیا، برزیل و کارایب دنیزین‌دکی بیر آدایا توپلادیغی اینسانی یاردیمین اؤلکه‌یه سوخولماسی اوچون کوچه‌یه چیخا‌جاق.
اوردودان، یاردیم‌لارین اؤلکه‌یه گیریشینه ایجازه وئرمه‌سینی طلب ائدن موخالیف‌لر، کاراکاسین لاس مرسدس سمتینده کئچیریلن میتینگ‌ده گؤروشه‌جک.
گوایدو دا میتینگ‌ه دایر سوسیال مئدیا حسابین‌دان وئردیگی آچیقلامادا،
" سیلاحلی گوجلره آچیق بیر مساژ وئرجگیک. ونزوئلا‌لی‌لار دعواسیندا صاف توتون و اینسانیمیزین احتیاجی اولان درمان و ارزاغا چاتماسینا ایجازه وئرین." ایفاده‌سینی ایستیفاده ائتدی.
